Henry Troupp

Henry Eugen Troupp [trup] (23. maaliskuuta 1932 Helsinki – 19. helmikuuta 2022 Helsinki) oli suomalainen kirurgi ja professori. Hän kuului suomalaisen neurokirurgian kehittäjiin.

Trouppin vanhemmat olivat johtaja Eugen Troupp ja Ragnhild Söderström. Toisen maailmansodan aikaan hän oli sotalapsena Ruotsissa. Troupp tuli ylioppilaaksi Helsingin ruotsalaisesta normaalilyseosta 1949 ja valmistui lääketieteen lisensiaatiksi 1955 Helsingin yliopistosta.Kuka kukin on 1990, s. 1075. Helsinki 1990.  Lääketieteen ja kirurgian tohtoriksi hän väitteli siellä vuonna 1961. Hän teki 1960-luvulla opintomatkoja Ruotsiin ja Englantiin.

Troupp oli Helsingin yliopiston neurokirurgian professori 1978–1994 sekä HYKSin neurokirurgisen klinikan ylilääkäri 1976–1994 ja HYKSin johtava ylilääkäri 1985–1989. Hän tutki aivoverisuonten sairauksia, kallonsisäistä painetta ja aivovaurioita.Facta 2001, osa 17, p. 5. WSOY 1985. Hän hoiti myös useita luottamustehtäviä, muun muassa Finska Läkaresällskapetissa, ja toimi Potilasvahinkolautakunnan jäsenenä.

Troupp avioitui vuonna 1961 yliopistonlehtori Lotte Ruth Zurndorferin (s. 1929) kanssa. He saivat kaksi tytärtä.

 Lähteet 

Aiheesta muualla
 Piirto, Hilkka: Neurokirurgi Troupp pitää aivovoimistelusta. (60-vuotishaastattelu.) Helsingin Sanomat 23.3.1992. (Viitattu 15.10.2017.) 

Luokka:Suomalaiset neurokirurgit
Luokka:Suomalaiset professorit
Luokka:Helsingin yliopiston professorit
Luokka:Vuonna 1932 syntyneet
Luokka:Vuonna 2022 kuolleet